Yhdysvalloissa viritellään todellista sääntelyn purkua – autoihin ei vaadita jatkossa rattia eikä polkimia - T&T
8.10.2018 klo 15:16
Historiaa tulevaisuudessa. Pitkälle kehittyneissä autonomisissa autoissa ratti käy tarpeettomaksi.
Yhdysvaltain liikenneministeriössä valmistellaan uudistusta, joka uudistaisi moottoriajoneuvojen turvallisuussäädökset.
Tulevaisuudessa turvallisuussäädökset eivät vaatisi autoihin esimerkiksi rattia tai polkimia. USA:n liikenneministeriö aikoo käydä läpi säädökset, jotka säätelevät autoja, joissa ihminen on ratin takana. Ministeriön tavoitteena on nopeuttaa autonomisten kulkuneuvojen markkinoillepääsyä.
Yhdysvalloissa valmistajia säätelee yli 75 erilaista säädöstä. Turvallisuussäädökset on laadittu siten, että oletuksena on autoa ajava ihminen. Ministeriö haluaa muun muassa lisätä säädöksiin kuljettajan määritelmäksi ihmisen lisäksi automaattiset järjestelmät.
Ministeriön näkemyksen mukaan autonomisten autojen tulo liikenteeseen säästää tuhansia ihmishenkiä vuosittain. USA:n tieliikenteessä kuoli yli 37 000 ihmistä viime vuonna.